চন্দ্রগুপ্ত মৌর্য্য
চন্দ্রগুপ্ত মৌর্য্য (), যিনি গ্রিকদের নিকট "সান্দ্রোকোত্তোস" বা "আন্দ্রাকোত্তাস" নামে পরিচিত ছিলেন, (৩৪০ খ্রিস্টপূর্ব-২৯৮ খ্রিষ্টপূর্ব) মৌর্য্য সাম্রাজ্যের প্রতিষ্ঠাতা ছিলেন। তিনি ছিলেন প্রথম সম্রাট যিনি বৃহত্তর ভারতের অধিকাংশকে এক শাসনে আনতে সক্ষম হয়েছিলেন। তিনি ৩২২ খ্রিস্টপূর্বাব্দ হতে ২৯৮ খ্রিস্টপূর্বাব্দে স্বেচ্ছা অবসর নেওয়া পর্য্যন্ত রাজত্ব করেন ও তাঁর পরে তাঁর পুত্র বিন্দুসার সিংহাসনে আরোহণ করেন।
দশরথ মৌর্য্য
ঐতিহাসিক ভিনসেন্ট স্মিথ ও রোমিলা থাপারের মতে, অশোকের মৃত্যুর পর তাঁর সাম্রাজ্য তাঁর পুত্র কুণাল ও পৌত্র দশরথের মধ্যে ভাগ করা হয়। যদিও অনেক ঐতিহাসিক মনে করেন, কুণাল নয়, অশোকের দুই পৌত্র দশরথ ও সম্প্রতির মধ্যে সাম্রাজ্য বিভক্ত হয়; দশরথ পাটলিপুত্র নগরীকে রাজধানী করে সাম্রাজ্যের পূর্বভাগ এবং সম্প্রতি উজ্জয়িনী নগরীকে রাজধানী করে সাম্রাজ্যের পশ্চিম ভাগ রাজত্ব করেন, যদিও স্মিথের মতে এই তত্ত্বের কোন ঐতিহাসিক প্রমাণ এখনো পাওয়া যায়নি।